लखनऊ। उत्तर प्रदेश के बुलदंशहर जनपद में एक पत्रकार शव बोरे में मिला है। यह पत्रकार 23 अगस्‍त से लापता था। पत्रकार की हत्या करने के बाद शव को बोरे में रखकर सड़क के किनारे फेंक दिया गया था। खुर्जा के पंजाबियान मोहल्ला निवासी 29 वर्षीय पत्रकार जकाउल्लाह 23 अगस्त को किसी काम से खुर्जा नगर कस्बा गए थे। इसके बाद वह लापता हो गए। घरवालों ने रात भर इधर-उधर काफी तलाशा पर पता नहीं चल सका। 24 अगस्त को परिवार के लोगों ने उनकी गुमशुदगी की रिपोर्ट कोतवाली देहात थाने में दर्ज कराई।